
[India878-TG] อินเดียใต้ รัฐทมิฬนาฑู ต้นกำเนิดวัฒนธรรมอุษาคเนย์
เจนไน มหาปาลีปุรัม ปอนดิเชอรี่ ตัญจาวูร์ ตริชี่ มธุไร เกาะพระราม 

• ทัวร์อินเดียใต้ Grand รัฐทมิฬนาฑู เจนไน ปอนดิเชอรี่ ตัญจาวูร์ ตริชี่ มธุไร สะพานพระราม
• เที่ยวครบเจาะลึกรัฐทมิฬนาฑู ต้นกำเนิดวัฒนธรรมและความเชื่อของอุษาคเนย์ (เอเชียตะวันออกเฉียงใต้)
• ต้นกำเนิดตัวอักษร ชวา บาหลี มอญ พม่า เขมร ไทย และลาว ต่างก็รับอิทธิพลมาจากอักษรปัลลวะในอินเดียใต้
• ต้นกำเนิดสถาปัตยกรรมการก่อสร้าง เช่นมหาเจดีย์บุโรพุทโธ ปราสาทนครวัดนครธม ปราสาทหินของจามปาหรือวัดต่างๆในบาหลี
• ชม เกาะพระรามและสะพานพระราม ในเรื่องรามเกียรติ์
• ชมเทวาลัยหรือวัดฮินดูที่ยิ่งใหญ่และสวยงามด้วยสถาปัตยกรรมและลวดลายศิลปะ
• อาหารดี - โรงแรมที่พักระดับ 4 ดาว – บินการบินไทย + บินภายใน 1 ไฟลท์ 

	• ราคากรุ๊ปส่วนตัว ออกเดินทางได้ทุกวัน (ไม่รวมค่าตั๋วเครื่องบิน)

	กรุ๊ปส่วนตัว (จำนวน)
	ราคาผู้ใหญ่
	พักเดี่ยวเพิ่ม
	รถเดินทาง
	หมายเหตุ

	4 ท่าน
	34,900.-
	9,500.-
	รถ TEMPO 9 ที่นั่ง
	

	6 ท่าน
	31,900.-
	9,500.-
	รถ TEMPO 9 ที่นั่ง
	

	8 ท่าน
	28,900.-
	9,500.-
	รถ URBANIA 13 ที่นั่ง
	

	10 ท่าน
	30,500.-
	9,500.-
	รถบัสเล็ก 18 ที่นั่ง
	แถมฟรี 1 ท่าน

	• รวม ที่พัก อาหาร รถนำเที่ยว ค่าธรรมเนียมเข้าชมสถานที่ ไกด์อินเดียพูดอังกฤษนำเที่ยว 

	• ลูกค้าเก่าลดพิเศษ / ติดต่อทางไลน์บริษัท @oceansmiletour หรือ oceansmile



	Days
	รายการทัวร์
	อาหาร
	Hotel

	1
	สนามบินสุวรรณภูมิ – เจนไน : TG 337 (21.55-24.01)
	-
	เจนไน 4 ดาว

	2
	เจนไน วัดกปาลีศวร – กาญจีปุรัม วิหารเอคัมปาเรศวร
	B/L/D
	กาญจีปุรัม 4 ดาว

	3
	กาญจีปุรัม - วัดไกรลาสนาถ - มหาบาลีปุรัม กลุ่มเทวาลัยมรดกโลก – ปอนดิเชอรี่
	B/L/D
	ปอนดิเชอรี่ 4 ดาว

	4
	ปอนดิเชอรี่ - จิดัมบารัม วิหารศิวะนาฏราช – ตัญจาวูร์ เทวาลัยพฤหดีศวร
	B/L/D
	ตัญจาวูร์ 4 ดาว

	5
	ตัญจาวูร์ – ตริชี่ ศรีรังกนาถสวามี – มธุไร ตลาดดอกไม้
	B/L/D
	มธุไร 4 ดาว

	6
	มธุไร วัดมีนักษี มณฑปพันเสา – เกาะพระราม วัดศรีรามนาถ
	B/L/D
	เกาะพระราม 4 ดาว

	7
	สะพานพระราม - มธุไร พระราชวัง – เจนไน : 6E 7593
ต่อเครื่องเจนไน – สนามบินสุวรรณภูมิ : TG 338 (01.00-05.55)
	B/L/-
	บนเครื่อง

	8
	สนามบินสุวรรณภูมิ (05.55)
	-
	



วันแรก : สนามบินสุวรรณภูมิ – เจนไน : TG 337 (21.55-24.01)
19.00 น.  	พร้อมกันที่ สนามบินสุวรรณภูมิ อาคารผู้โดยสารชั้น 4 ประตู 4 เคาน์เตอร์ H สายการบินไทย เจ้าหน้าที่คอยอำนวยความสะดวกด้านสัมภาระและเอกสารการเดินทาง
22.10 น.   	ออกเดินทางสู่ เมืองเจนไน โดยสายการบินไทย - TG-337 (มีบริการอาหารและเครื่องดื่มบน)
24.01 น.  	 เดินทางถึง Chennai International Airport (MAA) เมืองเจนไน เมืองที่ใหญ่เป็นอันดับสี่ของอินเดียและเป็นเมืองหลวงของรัฐทมิฬนาฑู ผ่านพิธีการตรวจคนเข้าเมืองและศุลกากร (เวลาที่อินเดียช้ากว่าเมืองไทย 1.30 ชั่วโมง) ไกด์โชว์ป้ายต้อนรับที่สนามบิน จากนั้นนำท่านเดินทางเข้าโรงแรม / พักผ่อนกันตามสบาย (พัก The Residency หรือระดับ 4 ดาว)

วันสอง : เจนไน วัดกปาลีศวร – กาญจีปุรัม วิหารเอคัมปาเรศวร 
08.30 น.   	บริการอาหารเช้าที่โรงแรม (1) หลังอาหารนำท่านเที่ยวชม เมืองเจนไน หรือ มัทราส ตั้งอยู่ริมชายฝั่งมหาสมุทรอินเดีย ผู้คนชาวอินเดียใต้ส่วนใหญ่ตัวดำแต่ใจดี นำท่านชม วัดกปาลีศวร (Kapaleeswarar Temple) (เปิด 05.00-12.00 และ 16.00-21.00) วัดนี้สร้างขึ้นในศตวรรษที่ 7 โดยราชวงศ์ปัลลาวะ เป็นวัดที่เก่าแก่และมีความศักดิ์สิทธิ์ของเมืองเชนไน สร้างขึ้นเพื่อถวายแด่องค์พระศิวะ การตกแต่งสวยงามในรูปแบบสัญลักษณ์ของพวกดราวีเดียน ภายในบริเวณวัดมีห้องโถงหลายห้อง วัดมีการประกอบพิธีกรรมประจำวัน 6 ครั้งต่อวัน
12.00 น.   	บริการอาหารกลางวันที่ภัตตาคาร (2) หลังอาหารเดินทางสู่ เมืองกาญจีปุรัม Kanchipuram (ระยะทาง 75 กม.) เมืองกาญจีปุรัม หรือ กาญจี (Kanchi) เคยเป็นเมืองหลวงเก่าแก่ของราชวงศ์ปัลลวะ (Pallavas) ในช่วงค.ศ.ที่ 6-8 ซึ่งเป็นช่วงที่รุ่งเรืองที่สุดและมีการสร้างเทวสถานจำนวนมาก ต่อมาในช่วงค.ศ.ที่ 10-13 ปกครองโดยราชวงศ์โจฬะ Cholas และในค.ศ.ที่ 14-17 ปกครองโดยราชวงศ์วิชัยนคร (Vijayanagara) เมืองนี้เทวสถานมากกว่า 1,000 แห่ง จนได้ชื่อว่า “นครพันวัด” เป็นหนึ่งในเจ็ดนครศักดิ์สิทธิ์ รองจากเมืองพาราณสี เป็นหนึ่งในนครศักดิ์สิทธิ์ 7 แห่งของอินเดีย นำท่านชม วิหารเอคัมปาเรศวร Ekambareswarar Temple (เปิด 06.00-11.00 และ 17.00-20.30) ซึ่งเป็นวิหารที่ใหญ่ที่สุดในเมืองกาญจีปุรัม วิหารนี้สร้างขึ้นเพื่อไว้บูชาพระศิวะ ชาวฮินดูเชื่อกันว่าเป็นสถานที่พระศิวะอภิเษกสมรสกับนางปารพตีที่ใต้ต้นมะม่วง 
20.00 น.   	บริการอาหารอาหารค่ำที่โรงแรม (3) พักผ่อน (พัก Sri Rams Residency, Kanchipuram หรือระดับ 4 ดาว)

วันที่สาม : วัดไกรลาสนาถ มหาบาลีปุรัม กลุ่มเทวาลัย มรดกโลก – ปอนดิเชอรี่ ย่าน White Town
07.00 น.   	บริการอาหารเช้าที่โรงแรม (4) หลังอาหารนำท่านชม วัดไกรลาสนาถ (Kailashnatha Temple) อายุเก่าแก่กว่า 2000 ปี สร้างโดยพระเจ้าราชสิงห์แห่งราชวงศ์ปัลลวะ (องค์เดียวกับที่สร้างมหาบาลีปุรัม ) ชมประติมากรรมแกะสลักหินมากมายในตามคติความเชื่อของศาสนาฮินดู จากนั้นนำท่านเดินทางสู่ เมืองมามัลลปุรัม (Mamallapuram) หรือ มหาบาลีปุรัม (Mahabalipuram) เป็นเมืองท่าสมัยราชวงศ์ปัลลวะ (ระยะทาง 70 ก.ม.) 
12.00 น.   	บริการอาหารกลางวันที่ภัตตาคาร (5) หลังอาหารนำท่านเที่ยวชม เมืองมหาบาลีปุรัม เป็นเมืองที่มีชื่อเสียงในเรื่องของหินแกะสลัก ซึ่งแต่เดิมเคยเป็นเมืองท่าที่เจริญรุ่งเรืองในช่วงศตวรรษที่ 7-10 ของราชวงศ์ปัลลวะ ซึ่งชื่อเดิมชื่อมามัลละปุรัม ต่อมาถูกเปลี่ยนเป็นมหาบาลีปุรัม ในรัชสมัยของพระเจ้านรสิงหวรมันที่ 1 ชม กลุ่มเทวาลัย UNESCO World Heritage Sites นำท่านชม เทวาลัยชายหาด ที่สลักจากแท่นหินธรรมชาติ สร้างเพื่ออุทิศถวายให้พระศิวะ เทวาลัยนี้แม้ว่าจะมีลวดลายที่เลือนลางลงบ้างจากอิทธิพลของคลื่นและลมทะเลแต่ยังคงความงามและความศักดิ์สิทธิ์ ชม เทวาลัยปัญจรถา ตามเรื่องมหาภารตะยุทธ์ สลักจากแท่งหินแกรนิต ชม ภาพอรชุนบำเพ็ญตบะ เป็นภาพสลักนูนต่ำบนผนังหินแกรนิตที่มีขนาดใหญ่ที่สุดในโลก ยาว 23 ม. สูง 13 ม. ชม ก้อนเนยของพระกฤษณะ (Krishna’s Butterball) ที่เป็นก้อนหินธรรมชาติกลมใหญ่เหมือนลูกบอลขนาดยักษ์ ตั้งอยู่ริมเนินเขา เหมือนกำลังจะกลิ้งตกลงมาคล้ายพระธาตุอินทร์แขวน จากนั้นนำท่านเดินทางสู่ เมืองปอนดิเชอรี่ Pondicherry (ระยะทาง 95 กม. ใช้เวลา 1.30 ชม.) นำท่านชม เมืองปอนดิเชอรี่ หรือ พุดดุชเชอรี่ เมืองที่นักท่องเที่ยวชาวตะวันตกขนานนามว่าเมืองแห่งนี้คือ "ฝรั่งเศสน้อย" ในยุคแห่งการล่าอาณานิคมเมืองแห่งนี้ถูกปกครองโดยฝรั่งเศสกว่า 281 ปี และแม้ตอนนี้ดินแดนแห่งนี้จะถูกคืนการปกครองให้กับอินเดียแล้ว แต่ก็ยังทิ้งกลิ่นอายความเป็นฝรั่งเศสไว้ในแผ่นดินแห่งนี้ ไม่ว่าจะตึกอาคารหรือป้ายบอกทาง รวมถึงการจัดวางผังเมืองที่เป็นระเบียบอีกด้วย นำท่านชม ย่าน White Town เป็นย่านที่มีเสน่ห์สวยงาม มีที่พักเล็กๆ ร้านอาหารมากมายหลากหลายสไตล์ มีร้านขายสินค้าแฮนด์เมดขายของที่ระลึกเป็นที่นิยมสำหรับเดินเล่นในยามเย็น 
19.00 น.   	บริการอาหารค่ำที่โรงแรม (6) พักผ่อนกันตามสบาย (พัก The Residency Towers Puducherry ระดับ 4 ดาว)

วันที่สี่ : ปอนดิเชอรี่ - จิดัมบารัม วิหารศิวะนาฏราช – ตัญจาวูร์ วัดพฤหดีศวร
07.00 น.   	บริการอาหารเช้าที่โรงแรม (7) หลังอาหารออกเดินทางต่อสู่ เมืองจิดัมบารัม Chidambaram (ระยะทาง 65 กม. ใช้เวลา 1.45 ชม.) นำท่านชม เมืองจิดัมบารัม นครศักดิ์สิทธิ์ที่ชาวทมิฬเชื่อกันว่า“สะดือจักรวาล” ชม วิหารศิวะนาฏราช The Nataraja temple (เปิด 06.00-12.00 และ 17.00-22.00) ตามความเชื่อว่าเป็นสถานที่พระศิวะเสด็จลงมาร่ายรำบนพื้นพิภพด้วยท่ารำ 108 ท่าเป็นประจำทุกปี สร้างเมื่อปี ค.ศ. 907-1310 ถือกันว่าการฟ้อนรำของพระองค์ก็คือต้นกำเนิดของภารตนาฏยัมนาฏศิลป์ของอินเดียใต้ มีขนาดกว้างใหญ่ปิดล้อมด้วยกำแพง 4 ด้านคลุมพื้นที่ราว 550x450 เมตรและมีโคปุรัม (ซุ้มประตู) สูง 50 เมตร อยู่ทั้ง 4 ด้าน โดยทางเข้าหลักอยู่ทางทิศตะวันออกและทิศตะวันตก มีเสาหินสูง 10 เมตรสลักภาพท่ารำต่างๆครบ 108 ท่า
12.00 น.   	บริการอาหารกลางวันที่ภัตตาคาร (8) หลังอาหารออกเดินทางสู่ เมืองตัญจาวูร์ Thanjavur หรือ เมืองตันจอร์ (ระยะทาง 130 กม. ใช้เวลา 2.45 ชม.) นำท่านเที่ยวชม เมืองตัญชาวูร์ "อู่ข้าวอู่น้ำของรัฐทมิฬนาฑู" ตั้งแต่ 1947 เมืองตัญชาวูร์ เป็นศูนย์กลางที่สำคัญของอินเดียใต้ ด้านศาสนาศิลปะและสถาปัตยกรรมสามารถพบได้ในวัดที่สร้างในสมัยของโจละ นำท่านชม วัดพฤหดีศวร Brihadeeswara Temple (เปิด 06.00-12.30 และ 16.00-20.30) สร้างถวายแด่พระศิวะ เป็นสถาปัตยกรรมแบบโจละที่มีความสวยงาม วัดนี้ได้รับเลือกให้เป็น มรดกโลกโดยยูเนสโก ในปี ค.ศ.1987 แล้วประกาศซ้ำใหม่อีกใน ค.ศ.2004 เทวสถานนี้สร้างโดยราชราชา กษัตริย์โจละ เมื่อ ค.ศ.1010 เป็นวัดที่ใหญ่ที่สุดแห่งหนึ่งในประเทศอินเดียและเป็นเทวาลัยประธานที่สูงถึง 67เมตร สูงสุดในศิลปะอินเดียโบราณ เป็นหนึ่งสถาปัตยกรรมมีค่าที่สุดของอินเดีย นำท่านชม โคปุรัม ในศิลปะอินเดียใต้ ชม ประติมากรรมโคนนทิ ขนาดยักษ์ใหญ่เป็นที่ 2 ของประเทศ สูง 3 เมตร ยาว 6 เมตร สลักมาจากหินแกรนิตสีดำชิ้นเดียว
19.00 น.   	บริการอาหารค่ำที่โรงแรม (9) พักผ่อนกันตามสบาย (พัก Sangam Hotel Thanjavur หรือระดับ 4 ดาว)



วันที่ห้า : ตัญจาวูร์ – ตริชี่ ศรีรังกนาถสวามี – มธุไร ตลาดดอกไม้
07.00 น.   	บริการอาหารเช้าที่โรงแรม (10) หลังอาหารนำท่านเดินทางต่อสู่ เมืองตริชี่ (ระยะทาง 60 กม. ใช้เวลา 1.15 ชม.) ตั้งอยู่ใจกลางรัฐทมิฬนาฑูเป็นศูนย์กลางการคมนาคมเชื่อมโยงเมืองต่างๆ ในรัฐ ชื่อเมืองได้มาจากชื่ออสูร “ตรีเศียร” ลูกของทศกัณฐ์ นำท่านชม วัดศรีรังกนาถสวามี Sri Ranganathaswamy Temple (เปิด 06.00-13.00 และ 16.00-20.00) เป็นวิหารพระวิษณุและเป็นศูนย์กลางศาสนาฮินดูขนาดใหญ่ที่สุดในอินเดีย มีกำแพงชั้นนอกกว้างยาว 945 x 775 เมตร มีกำแพงรวมทั้งหมดถึง 7 ชั้น โดยที่ชั้นที่ 7 ถึงแนวกำแพงชั้นที่ 4 เป็นบ้านพราหมณ์ ตลาด ร้านค้า เทวาลัยน้อยใหญ่ และที่พำนักของผู้แสวงบุญ
12.00 น.   	บริการอาหารกลางวันที่ภัตตาคาร (11) หลังอาหารนำท่านเดินทางสู่ เมืองมธุไร (ระยะทาง 140 กม. ใช้เวลา 2.15 ชม.) เมืองมธุไร เป็นเมืองเก่าแก่ที่สุดแห่งหนึ่งของโลก มีการอยู่อาศัยสืบเนื่องมากว่าสองพันปีเคยเป็นราชธานีของราชวงค์ปาณฑยะ ตั้งแต่ 500 ปีก่อนคริสต์ศักราช และถือเป็น "ศาสนธานี" (Temple City) แห่งหนึ่ง มีเทวาลัยมากมายละลานตา มีเทวาลัยมีนักษีอยู่กลางเมือง ล้อมรอบด้วยตัวเมืองในผังรูปสี่เหลี่ยมจัตุรัสเป็นชั้นๆ ให้ท่านได้เที่ยวชมบรรยากาศเมืองเก่าที่คราคร่ำด้วยผู้คนและนักบวชมากมาย นำท่านชมวิถีชีวิต ตลาดดอกไม้ Flower Market ซึ่งมีดอกไม้นานาชนิดมาวางขายและของฝากพื้นเมือง
19.00 น.   	บริการอาหารค่ำที่โรงแรม (12) พักผ่อนกันตามสบาย (พัก JC Residency Madurai หรือระดับ 4 ดาว)

วันที่หก : มธุไร วัดมีนักษี มณฑปพันเสา – เกาะพระราม วัดศรีรามนาถ
07.00 น.   	บริการอาหารเช้าที่โรงแรม (13) หลังอาหารนำท่านชม วัดมีนักษี Meenakshi Amman Temple (เปิด 05:00-12:30 และ 16:00-21:30) เป็นวัดเก่าแก่โบราณที่สร้างถวายพระแม่มีนักษี เทพที่ปกปักษ์รักษาเมืองซึ่งเป็นอวตารปางหนึ่งของพระปารวตี มเหสีของพระศิวะ โบสถ์แห่งนี้เป็นจุดมุ่งหมายหลักในการแสวงบุญตามประเพณีลัทธิไศวะ ภายในโบสถ์ยังมีเทวรูปของเทพองค์อื่น เช่น พระลักษมี ชายาพระวิษณุ, พระกฤษณะทรงขลุ่ย, นางรุกมินี ชายาพระกฤษณะ, พระพรหม, พระสรัสวดี ชายาพระพรหม, และเทพตามคัมภีร์ปุราณะ พร้อมด้วยงานศิลปะเกี่ยวข้องกับวรรณกรรมฮินดู นับเป็นวัดที่สำคัญที่สุดในเมืองมธุไรโดยในแต่ละวันวันมีผู้เข้าชมหลักหมื่นคน นำท่านชม มณฑปพันเสา Aayiram Kaal Mandapam สิ่งมหัศจรรย์ทางสถาปัตยกรรมในศตวรรษที่ 16 ที่มีเสาถึง 985 ต้น เป็นที่ตั้งของพิพิธภัณฑ์ศิลปะ จัดแสดงวัตถุโบราณของเทวาลัย
12.00 น.   	บริการอาหารกลางวันที่ภัตตาคาร (14) หลังอาหารนำท่านออกเดินทางสู่ เกาะปัมบัน (เกาะพระรามหรือรามสวารัม) (ระยะทาง 170 กม. ใช้เวลา 3 ชม.) ผ่าน สะพานปัมบัน นำท่านเที่ยวชม วัดศรีรามนาถ Sri Ramanathaswamy Temple (เปิด 05.00-13.00 และ 15.00 – 21.00) เป็นหนึ่งในไม่กี่วัดที่สร้างด้วยสถาปัตยกรรมสไตล์ดราวิเดียนที่ยิ่งใหญ่และสวยงามโดดเด่นด้วยเสาจำนวนมาก วัดนี้สร้างขึ้นเพื่อบูชาพระศิวะในรูปของลิงคัมของรามนาถสวามี เชื่อกันว่าประดิษฐานขึ้นโดยพระรามก่อนพระองค์จะข้ามสะพานไปยังลังกาทวีป เป็นวัดที่ผู้แสวงบุญชาวฮินดูนิยมมากราบไหว้ขอพรมากที่สุดแห่งหนึ่ง
19.00 น.   	บริการอาหารค่ำที่โรงแรม (15) พักผ่อนกันตามสบาย (พัก The Residency Towers ระดับ 4 ดาว)

วันที่เจ็ด : สะพานพระราม - มธุไร - พระราชวังติรุมมาไลนายัก – เจนไน : 6E 7593
07.00 น.   	บริการอาหารเช้าที่โรงแรม (16) หลังอาหารนำท่านชม จุดชมวิว Indira Point จุดเริ่มต้นของ สะพานพระราม (Adam's Bridge) ตามตำนานรามายณะกล่าวว่ากองทัพวานรของหนุมานเป็นผู้สร้างขึ้น โดยก่อรากฐานด้วยท่อนไม้ก่อนก่อทับด้วยก้อนหินชิ้นน้อยใหญ่ เพื่อให้กองทัพของพระรามเดินทางข้ามทะเลไปช่วยนางสีดาจากทศกัณฐ์ถึงกรุงลงกา ปลายปี 2002 นาซาได้เผยแพร่ภาพถ่ายจากอวกาศของช่องแคบพัล์ก (Palk Strait) แสดงให้เห็นถึงแนวสันทรายที่เชื่อมต่อเกาะศรีลังกาและอินเดียอย่างชัดเจน ซึ่งสะพานแห่งนี้มีร่องรอยของแนวหินแนวปะการังและสันทรายใต้น้ำเป็นระยะทาง 48 กิโลเมตร ซึ่งมีบางส่วนก็โผล่ขึ้นพ้นน้ำ ทำให้นักโบราณคดีบางคนเชื่อกันว่าสะพานแห่งนี้สร้างโดยฝีมือมนุษย์ไม่ใช่จากปรากฏการณ์ทางธรรมชาติ จากนั้นออกเดินทางกลับ เมืองมธุไร
12.00 น.   	บริการอาหารกลางวันที่ภัตตาคาร (17) หลังอาหารนำท่านเที่ยวชม พระราชวังติรุมมาไลนายัก (Thirumalai Nayak Palace) ที่สร้างในสมัยที่มาดูไรถูกครองโดยนายกะ(อุปราช) มีห้องต่างๆ แบ่งเป็นสัดส่วน ประดับตกแต่งอย่างงดงาม ใหญ่โตโอ่โถง บางห้องมีเสาสูงกว่า 200 ต้น หัวเสาสลักเสลาอย่างงดงาม จากนั้นนำท่านเดินทางสู่ สนามบินมธุไร
18.00 น.   	เหิรฟ้าสู่ สนามบินเจนไน โดยสายการบิน Indigo เที่ยวบิน 6E7593
19.25 น.   	เดินทางถึง สนามบินเจนไน รอต่อเครื่องเดินทางกลับกรุงเทพฯ (ทานอาหารเย็นในสนามบินกันตามอัธยาศัย)

วันที่แปด : เจนไน - สนามบินสุวรรณภูมิ
01.00 น.   	เหิรฟ้ากลับสู่ สนามบินสุวรรณภูมิ โดยการบินไทย – TG 338 (มีบริการอาหารและเครื่องดื่มบน)
05.55 น.   	เดินทางถึง สนามบินสุวรรณภูมิ โดยสวัสดิภาพ

• ค่าบริการนี้รวม
1.ค่าโรงแรม 6 คืน (พักห้องละ 2 ท่าน)
2.ค่าอาหารทุกมื้อพร้อมอาหารว่างและเครื่องดื่ม
3.ค่ารถปรับอากาศนำเที่ยว
4.ค่าประกันอุบัติเหตุ วงเงินค่ารักษา 500,000.- / เสียชีวิต 1,000,000.-บาท (ผู้เดินทางสำรองจ่ายไปก่อนตามเงื่อนไขกรมธรรม์)
5.ค่าธรรมเนียมเข้าชมสถานที่ต่างๆ
6.ค่าไกด์อินเดียนำเที่ยว (พูดภาษาอังกฤษ)

• ค่าบริการนี้ไม่รวม
1.ค่าตั๋วเครื่องบิน (บริษัทฯ รับจองตั๋วให้โดยคิดราคาจริง) 
2.ค่าทิปไกด์+พนักงานขับรถอินเดีย วันละ 8 ดอลล่า
3.ค่าวีซ่าอินเดีย (E-VISA) บริษัทฯ รับทำให้โดยคิดราคาจริง

• การสำรองที่นั่ง
1.วางมัดจำท่านละ 5,000.-บาท พร้อมส่งหน้าพาสปอร์ต+ใบโอนเงิน
2.ส่วนที่เหลือชำระก่อนการเดินทาง 15 วัน

• เอกสารทำวีซ่าอินเดีย (E-VISA)
1.สแกนหน้าพาสปอร์ตสีที่ชัดเจน หน้าหนังสือเดินทางที่มีอายุการใช้งานเหลือไม่น้อยกว่า 6 เดือน (นับจากวันเดินทาง)
2.รูปถ่ายสีขนาด 2x2 นิ้ว พื้นหลังสีขาว หน้าตรง ไม่ยิ้ม ไม่เบลอ (ไม่เอารูปถ่ายข้าราชการ)
3.กรอกแบบฟอร์มขอวีซ่าตามที่บริษัทส่งไปให้ (ไม่ยุ่งยากครับ)
4.กรณีมีการเปลี่ยนแปลงค่าธรรมเนียมวีซ่าอินเดีย บริษัทฯ ขอเก็บค่าธรรมเนียมวีซ่าตามจริง

